'Mourinho bai rubuta wa Man Utd wasika ba' - BBC Hausa
'Mourinho bai rubuta wa Man Utd wasika ba'
http://www.bbc.com/hausa/sport/2016/01/160124_mourinho_denies_letter
Image caption Jose Mourinho har yanzu ba shi da kulob
Wani wakilin Jose Mourinho, Jorge Mendes ya bayyana batun a ce Mourinho ya rubuta wasika mai shafi shida zuwa ga kulob din Manchester United yana neman ya gaji Louis van Gaal, a matsayin manajan kungiyar, da soki-burotso.
Jaridar Independent ta ranar Lahadi ta yi ikrarin cewa Mourinho ya yi sharhi kan badakalar 'yan wasan kungiyar Old Trafford a cikin wata wasika da jaridar ta kira takardar neman gindin zama ga kulob din.
Mourinho mai shekara 52 dai ya kasance kara-zube tun bayan da kulob din Chelsea ya kore shi, a watan Disamba.
A ranar Asabar ne dai 'yan kallo suka yi wa 'yan wasan Man Utd a tile sakamakon ci daya mai ban haushi da Southampton suka yi mu su, a gida.